ગાંધીનગર શહેર નજીક આવેલા કુડાસણના કાનમ રેસીડેન્સીમાં ડેન્ગ્યૂનો રોગચાળો માથુ ઉચકી રહ્યો છે. આજે વધુ બે મહિલાઓ ડેન્ગ્યુના રોગચાળાની ઝપટમાં આવી ગઇ છે. આ બન્ને દર્દીઓ જુદા જુદા પરિવારની છે. આમ બે દિવસમાં દર્દીઓની સંખ્યા ૬ ઉપર પહોંચવાના કારણે કાનમ વસાહતના રહીશોમાં રોગચાળાની દહેશત વ્યાપી ગઇ છે અને લોકોમાં ફફડાટ ફેલાઇ ગયો છે. જો કે તંત્ર દ્વારા રોગ અટકાયતી પગલા ભરવાની કાર્યવાહી ચાલુ રાખવામાં આવી છે.